Popri apelácii jeden zo systémov, ktorým sa ovláda opravné konanie. V kasačnom systéme nie je prípustné, aby sa opravný súd venoval skutkovému stavu, čo vylučuje, aby sa v kasačnom opravnom konaní vykonávali nové dôkazné prostriedky a zisťovali nové skutkové okolnosti. Kasačný súd môže napadnuté rozhodnutie buď potvrdiť, alebo zrušiť. Do úvahy preto neprichádza zmena rozhodnutia, ktorá je typická pre [[Term:apelačný princíp|apelačný princíp]]. Kasačný princíp sa zásadne uplatňuje aj pri preskúmavaní správnych rozhodnutí súdmi.
Kasačný princíp znamená, že nadriadený orgán rozhodujúci o opravnom prostriedku, keď zistí chybu napadnutého rozhodnutia, zruší toto rozhodnutie a vráti vec na nové prejednanie a rozhodnutie orgánu, ktorý pôvodne rozhodol alebo inému príslušnému orgánu. Takýto spôsob rozhodovania sa môže uplatniť pri sťažnosti [§ 194 ods. 1 písm. b) TP], aj pri odvolaní (§ 322 ods. 1 TP), no obligatórne sa uplatňuje pri dovolaní (pozri § 388 TP).
Čentéš, J. a kol.: Trestné právo procesné. Osobitná časť. II. vydanie. Šamorín: Heuréka 2022.
spôsob rozhodovania odvolacieho orgánu, pri ktorom odvolací orgán nemôže napadnuté [[Term:rozhodnutie|rozhodnutie]] zmeniť, ale musí ho zrušiť a vrátiť na nové konanie a rozhodnutie
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.